জেন আলেকজান্ডার (জন্ম ২৮ অক্টোবর ১৯৩৯) হলেন একজন মার্কিন লেখিকা, অভিনেত্রী ও ন্যাশনাল এন্ডাউমেন্ট ফর দি আর্টসের সাবেক পরিচালক। তিনি একটি টনি পুরস্কার ও দুটি এমি পুরস্কার বিজয়ী এবং চারটি একাডেমি পুরস্কার ও তিনটি গোল্ডেন গ্লোব পুরস্কারে মনোনীত।  আলেকজান্ডার ব্রডওয়ে মঞ্চে দ্য গ্রেট হোয়াইট হোপ নাটকে অভিনয় করে ১৯৬৯ সালে মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। তার অন্যান্য ব্রডওয়ে নাটক হল সিক্স আরএমএস রিভ ভু (১৯৭২), দ্য নাইট অব দি ইগুয়ানা (১৯৮৮), দ্য সিস্টার্স রোজেন্সওয়েগ (১৯৯৩) ও অনার (১৯৯৮)। তিনি মোট আটটি টনি পুরস্কারের মনোনয়ন লাভ করেছেন এবং ১৯৯৪ সালে আমেরিকান থিয়েটার হল অব ফেমে তার নাম অন্তর্ভুক্ত হয়েছে।  তিনি দ্য গ্রেট হোয়াইট হোপ নাটকের চলচ্চিত্ররূপে (১৯৭০) অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এরপর তিনি অল দ্য প্রেসিডেন্ট্‌স মেন (১৯৭৬) ও ক্রেমার ভার্সাস ক্রেমার (১৯৭৯) চলচ্চিত্রে অভিনয়ের জন্য দুটি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন এবং টেস্টামেন্ট (১৯৮৩) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে আরেকটি একাডেমি পুরস্কারের মনোনয়ন লাভ করেন। আলেকজান্ডার তার আটটি এমি পুরস্কারের প্রথম মনোনয়ন লাভ করেন এলিনর অ্যান্ড ফ্রাঙ্কলিন (১৯৭৬) মিনি ধারাবাহিকে এলিনর রুজভেল্ট চরিত্রে অভিনয়ের মধ্য দিয়ে, যে চরিত্রে তাকে ১৮ থেকে ৬০ বছর বয়সী চরিত্রে অভিনয় করতে হয়েছিল। তিনি প্লেইং ফর টাইম (১৯৮০) ও ওয়ার্ম স্প্রিংস (২০০৫)-এ অভিনয় করে দুটি মিনি ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেন।  প্রারম্ভিক জীবন আলেকজান্ডার ১৯৩৯ সালের ২৮শে অক্টোবর ম্যাসাচুসেট্‌স অঙ্গরাজ্যের বস্টন শহরে জন্মগ্রহণ করেন। তার জন্মনাম জেন কুইগলি। তার মাতা রুথ এলিজাবেথ (বিবাহপূর্ব পিয়ারসন) ছিলেন একজন সেবিকা এবং তার পিতা টমাস বি. কুইগলি ছিলেন একজন অর্থপেডিক শল্যচিকিৎসক। তিনি বস্টনের পার্শ্ববর্তী চেস্টনাট হিলের বিভার কাউন্টি ডে স্কুলে পড়াশোনা করেন। বিদ্যালয়ে থাকাকালীনই তার অভিনয়ের প্রতি আগ্রহ জন্মে।আলেকজান্ডার, জেন (২০০০)। Command Performance: an Actress in the Theater of Politics. PublicAffairs, a member of the Perseus Book Group; New York, NY, পৃষ্ঠা ১-১৬, ।  কর্মজীবন 200px|থাম্ব|১৯৬০-এর দশকের আলেকজান্ডার ১৯৬৩ সালে আ থাউজেন্ড ক্লাউনস নাটকে স্যান্ডি ডেনিসের স্থলাভিষিক্ত হয়ে ফিলিস ওয়াইন চরিত্রে অভিনয়ের মধ্য দিয়ে আলেকজান্ডারের ব্রডওয়ে মঞ্চে অভিষেক ঘটে। তিনি এরপর অল্প কয়েকবার এই চরিত্রে অভিনয় করেন। আলেকজান্ডারের প্রথম আলোচিত সাফল্য আসে ১৯৬৭ সালে ওয়াশিংটন, ডি.সি.র অ্যারিনা স্টেজে হাওয়ার্ড স্যাকলারের দ্য গ্রেট হোয়াইট হোপ নাটকে এলিনর ব্যাকম্যান চরিত্রে অভিনয়ের মধ্য দিয়ে।Lawson,"Howard Sackler, 52, Playwright Who Won Pulitzer Prize, Dead;" NYT (The New York Times) তার সহশিল্পী জেমস আর্ল জোন্সের মত তিনিও ব্রডওয়ে মঞ্চে (১৯৬৮) এবং এর চলচ্চিত্ররূপে (১৯৭০) অভিনয় করেন। মঞ্চে কাজের কাজের জন্য মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন এবং চলচ্চিত্রে কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।  তথ্যসূত্র  বহিঃসংযোগ             Downstage Center at the American Theatre Wing interview  Jane Alexander in the International Leadership Forum    বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:বস্টনের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:সারা লরেন্স কলেজের প্রাক্তন শিক্ষার্থী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:টনি পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:কানাডার নাগরিকীকৃত নাগরিক বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্�